CELEX: 32017R1506
Language: bg
Date: 2017-08-28 00:00:00
Title: Регламент за изпълнение (ЕС) 2017/1506 на Комисията от 28 август 2017 година за подновяване на одобрението на активното вещество малеинов хидразид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

29.8.2017   
            
            
               BG
            
            
               Официален вестник на Европейския съюз
            
            
               L 222/21
            
         РЕГЛАМЕНТ ЗА ИЗПЪЛНЕНИЕ (ЕС) 2017/1506 НА КОМИСИЯТА
   от 28 август 2017 година
   за подновяване на одобрението на активното вещество малеинов хидразид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:
   
               (1)
            
            
               С Директива 2003/31/ЕО на Комисията (2) веществото малеионов хидразид беше включено като активно вещество в приложение I към Директива 91/414/ЕИО на Съвета (3).
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               Срокът на одобрението на активното вещество малеинов хидразид, включено в част А от приложението към Регламент за изпълнение (ЕС) № 540/2011, изтича на 31 октомври 2017 г.
            
         
               (4)
            
            
               В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на малеионов хидразид.
            
         
               (5)
            
            
               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.
            
         
               (6)
            
            
               Държавата членка докладчик подготви доклад за оценка във връзка с подновяването, като се консултира с държавата членка съдокладчик, и на 30 април 2015 г. го представи на Европейския орган по безопасност на храните („Органа“) и на Комисията.
            
         
               (7)
            
            
               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.
            
         
               (8)
            
            
               На 29 април 2016 г. Органът предаде на Комисията заключението си (6) относно това дали може да се очаква малеиновият хидразид да отговаря на критериите за одобрение, предвидени в член 4 от Регламент (ЕО) № 1107/2009. На 6 октомври 2016 г. Комисията представи проекта на доклад във връзка с подновяването на одобрението на малеинов хидразид на Постоянния комитет по растенията, животните, храните и фуражите.
            
         
               (9)
            
            
               На заявителя бе дадена възможност да представи забележките си по проекта на доклада във връзка с подновяването.
            
         
               (10)
            
            
               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ малеинов хидразид. Поради това е целесъобразно одобрението на малеинов хидразид да бъде подновено.
            
         
               (11)
            
            
               Оценката на риска във връзка с подновяването на одобрението на малеинов хидразид се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи малеинов хидразид. Следователно е целесъобразно ограничението за употреба само като регулатор на растежа да се премахне.
            
         
               (12)
            
            
               В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. В конкретния случай за токсикологично значимото онечистване хидразин в произведеното активно вещество е целесъобразно да се установи максимална граница от 0,028 mg/kg, което е считаното за безопасно според Органа ниво.
            
         
               (13)
            
            
               Въпреки това е целесъобразно да се предостави достатъчно време на производителите да приложат необходимите производствени процеси и контрол по отношение на тази максимална граница.
            
         
               (14)
            
            
               Приложението към Регламент за изпълнение (ЕС) № 540/2011 следва да бъде съответно изменено.
            
         
               (15)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество малеинов хидразид се подновява в съответствие с приложение I.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 1 ноември 2017 г., с изключение на разпоредбата относно съдържанието на хидразин, указано в графа „Чистота“ в таблицата в приложение I, която се прилага от 1 ноември 2018 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2003/31/ЕО на Комисията от 11 април 2003 г. за изменение на Директива 91/414/ЕИО на Съвета за включване на активните вещества 2,4-DB, бета-цифлутрин, цифлутрин, ипродион, линурон, малеинов хидразид и пендиметалин (ОВ L 101, 23.4.2003 г., стр. 3).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
   
      (6)  EFSA Journal (Бюлетин на ЕОБХ), 2016;14(5):4492. На разположение на следния интернет адрес: www.efsa.europa.eu
   
      ПРИЛОЖЕНИЕ I
      
                  Популярно наименование,
                  идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Изтичане срока на одобрението
               
               
                  Специфични разпоредби
               
            
                  Малеинов хидразид
                  CAS № 123-33-1
                  CIPAC № 310
               
               
                  6-хидрокси-2Н-пиридазин-3-он
               
               
                  ≥ 979 g/kg
                  До 1 ноември 2018 г. онечистването хидразин не трябва да превишава 1 mg/kg в техническия материал.
                  От 1 ноември 2018 г. онечистването хидразин не трябва да превишава 0,028 mg/kg в техническия материал.
               
               
                  1 ноември 2017 г.
               
               
                  31 октомври 2032 г.
               
               
                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на малеинов хидразид, и по-специално допълнения I и II към него.
                  При тази цялостна оценка държавите членки обръщат особено внимание на:
                  
                              —
                           
                           
                              защитата на потребителите;
                           
                        
                              —
                           
                           
                              безопасността на операторите и работниците; условията на употреба следва да включват използването на подходяща лична предпазна екипировка.
                           
                        Държавите членки гарантират, когато е целесъобразно, че етикетът на третираните култури съдържа указание, че културите са третирани с малеинов хидразид, както и придружаващи инструкции за избягване на експозицията на добитъка.
                  Когато е целесъобразно, условията за употреба включват мерки за ограничаване на риска.
               
            
         (1)  Допълнителни подробности за идентичността и спецификацията на активното вещество са представени в доклада за преразглеждане.
   
   
      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в част А вписване 52 за малеинов хидразид се заличава;
               
            
                  2)
               
               
                  в част Б се добавя следното вписване:
                  
                              Номер
                           
                           
                              Популярно наименование,
                              идентификационни номера
                           
                           
                              Наименование по IUPAC
                           
                           
                              Чистота (1)
                              
                           
                           
                              Дата на одобрението
                           
                           
                              Изтичане срока на одобрението
                           
                           
                              Специфични разпоредби
                           
                        
                              „117
                           
                           
                              Малеинов хидразид
                              CAS № 123-33-1
                              CIPAC № 310
                           
                           
                              6-хидрокси-2Н-пиридазин-3-он
                           
                           
                              ≥ 979 g/kg
                              До 1 ноември 2018 г. онечистването хидразин не трябва да превишава 1 mg/kg в техническия материал.
                              От 1 ноември 2018 г. онечистването хидразин не трябва да превишава 0,028 mg/kg в техническия материал.
                           
                           
                              1 ноември 2017 г.
                           
                           
                              31 октомври 2032 г.
                           
                           
                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на малеинов хидразид, и по-специално допълнения I и II към него.
                              При тази цялостна оценка държавите членки обръщат особено внимание на:
                              
                                          —
                                       
                                       
                                          защитата на потребителите;
                                       
                                    
                                          —
                                       
                                       
                                          безопасността на операторите и работниците; условията на употреба следва да включват използването на подходяща лична предпазна екипировка.
                                       
                                    Държавите членки гарантират, когато е целесъобразно, че етикетът на третираните култури съдържа указание, че културите са третирани с малеинов хидразид, както и придружаващи инструкции за избягване на експозицията на добитъка.
                              Когато е целесъобразно, условията за употреба включват мерки за ограничаване на риска.“
                           
                        
            
         (1)  Допълнителни подробности за идентичността и спецификацията на активното вещество са представени в доклада за преразглеждане.